
Ministru kabineta rīkojums Nr. 621
Rīgā 2023. gada 26. septembrī (prot. Nr. 47 10. §)
Par finansējuma piešķiršanu saistībā ar Valsts policijas amatpersonas dienesta pienākumu izpildes pagarināšanu Starptautiskajā krimināltiesā
· 1. Pamatojoties uz Ministru kabineta 2010. gada 29. jūnija noteikumiem Nr. 602 "Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību", lai nodrošinātu izdevumu segšanu, kas saistīti ar  Valsts policijas Galvenās kriminālpolicijas pārvaldes Kriminālizlūkošanas vadības pārvaldes 3. nodaļas galvenās inspektores, pulkvežleitnantes Olgas Trockas dienesta pienākumu izpildes pagarināšanu Starptautiskajā krimināltiesā no 2023. gada 17. oktobra līdz 2024. gada 30. aprīlim, Finanšu ministrijai:
· 1.1. no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Valsts policijai) 20 765 euro;
· 1.2. likumprojekta ''Par valsts budžetu 2024. gadam un budžeta ietvaru 2024., 2025. un 2026. gadam'' sagatavošanas procesā palielināt Iekšlietu ministrijas izdevumus 2024. gadam apakšprogrammā 06.01.00 ''Valsts policija'' 32 662 euro apmērā, vienlaikus samazinot finansējumu budžeta resora "74. Gadskārtējā valsts budžeta izpildes procesā pārdalāmais finansējums" programmā 02.00.00 ''Līdzekļi neparedzētiem gadījumiem''.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1.1. apakšpunktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

